**Zápisnica**

**zo  zasadnutia OZ v Šemši dňa 24.2.2017**

**Prítomní:** podľa prezenčnej listiny

**NARHOVANÝ PROGRAM:**

**PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. Čerpanie rozpočtu za rok 2016
5. Dodatok č. 7 k Zmluve o zriadení spoločného obecného úradu
6. Plán zasadnutí OZ
7. Návrh laureátov na udelenie ceny obce
8. Žiadosť KSK o schválenie vypracovania zmien a doplnkov ÚP obce Šemša
9. Predaj pozemku parcela registra „C“ č. 558 k.ú. Šemša o výmere 399 m2
10. Rôzne – Zmena kronikára obce, odvolanie súčasného a menovanie nového kronikára
* Informácia o kolaudácii vodovodu
1. Záver.

**SCHVÁLENÝ PROGRAM:**

**PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. Čerpanie rozpočtu za rok 2016
5. Dodatok č. 7 k Zmluve o zriadení spoločného obecného úradu
6. Plán zasadnutí OZ a plán práce na rok 2017
7. Návrh laureátov na udelenie ceny obce
8. Žiadosť KSK o schválenie vypracovania zmien a doplnkov ÚP obce Šemša
9. Predaj pozemku parcela registra „C“ č. 558 k.ú. Šemša o výmere 399 m2
10. Rôzne
* Zmena kronikára obce, odvolanie súčasného a menovanie nového kronikára
* Informácia o kolaudácii vodovodu
* Žiadosť o osadenie vodomernej šachty
* Zmluva o krátkodobom prenájme
* Ponuka kníh do Obecnej knižnice Šemša
1. Záver.

**K bodu č. 1:**

Zasadnutie OZ otvoril a viedol p. Lukáč, starosta obce. Konštatoval, že prítomní sú štyria poslanci a OZ je uznášania schopné.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. Starosta obce navrhol doplniť program rokovania. K doplnenému návrhu programu nemali poslanci žiadne námietky. Za overovateľov zápisnice starosta určil p. Kövera a  p. Kubu, za zapisovateľku p. Kvakovú. **Hlasovanie č. 1.**

**K bodu č.3:**

Starosta obce konštatoval, že na zasadnutí OZ dňa 23.12.2016 neboli prijaté uznesenia, ktoré by si vyžadovali kontrolu plnenia. Kontrolu plnenia uznesení zobrali poslanci na vedomie. **Hlasovanie č.2.**

**K bodu č. 4:**

Čerpanie rozpočtu dostali poslanci obecného zastupiteľstva emailovou poštou. Uvedené prerokovali aj členovia finančnej komisie. K plneniu príjmov a čerpaniu výdavkov rozpočtu obce za rok 2017neboli pripomienky. P. Baloghová informovala , že výsledok hospodárenia obce bude predmetom záverečného účtu obce, ktorý bude predložený na rokovanie obecného zastupiteľstva do 30.06.2017.

**Hlasovanie č. 3**

**K bodu č. 5:**

Starosta obce informoval poslancov o potrebe schváliť dodatok č. 7 k Zmluve o zriadení spoločného úradu. Uvedený dodatok súvisí so zvyšovaním platov zamestnancov vo verejnom záujme od 1.1.2017, ostatné ustanovenia ostávajú nezmenené. **Hlasovanie č.4.**

**K bodu č.6:**

V tomto bode rokovania bol predmetom plán zasadnutí OZ na rok 2017. Pán Demko podotkol schváliť aj plán práce na rok 2017. Poslanci navrhovali umiestnenie svietidiel verejného osvetlenia v rôznych častiach obce. Poukázali na potrebu dokončiť balkón vo viacúčelovej budove a to položením dlažby. Taktiež zrekonštruovať a zastrešiť terasu v dolnej časti viacúčelovej budovy – pohostinstvo. Starosta obce upozornil nato, že je nutné vypracovať projekt. Pán Ačai navrhol umiestniť do stredu schodov pred obecným úradom zábradlie, kvôli väčšej bezpečnosti občanov. Pán Lacko navrhol dokončiť strop pred obecným úradom a umiestniť tam svietidlo, nakoľko táto časť viacúčelovej budovy je málo osvetlená. V treťom kvartáli sa začne s realizáciou klubu dôchodcov – klubu mladých. Členovia komisie na ochranu verejného záujmu, sociálnych vecí a financií navrhli rozdeliť verejné obstarávanie na kúrenie, elektroinštalácie a stavebné práce. Termín ukončenia verejného obstarávania je do 19.05.2017. Upozornili na zákaz zasahovať do stavebných úprav urobených počas rekonštrukcie OÚ po dobu piatich rokov. Poslanci riešili aj odvádzanie povrchových vôd v problémových oblastiach obce. Pán Kövér navrhol riešiť aj odvádzanie povrchových vôd v časti pri viacúčelovom ihrisku pri základnej škole v časti obce nazývanej „Terasa“. Pán Kuba sa informoval, či je možné navrhnúť parkovisko pri ZŠ. Starosta upozornil aj na zlý stav niektorých miestnych komunikácií, ktoré si vyžadujú opravu.

Plán práce na rok 2017 ako aj plán zasadnutí OZ poslanci schválili.

**Hlasovanie č. 5**

**K bodu č. 7:**

Starosta obce informoval o návrhu laureátov na udelenie ceny obce Šemša, pri príležitosti dní obce Šemša. Starosta navrhol laureátov na udelenie ceny obce:

Štefan Kudlík, Marián Palko in memoriam – za všestranný rozvoj obce, Imrich Bučko, Mgr. Mária Novotná - za rozvoj školstva, Juraj Palko in memoriam, Július Sopko in memoriam – za rozvoj športu, za šírenie dobrého mena obce a významné výsledky vedeckej práce v strojárstve - prof. Doc. Ing. Pavol Lacko, v oblasti mikrobiológie a epidemiológie - MUDr. Karol Lukáč, v oblasti hutníctva a ťažkého strojárstva - Ing. Eugen Teigiszer in memoriam.

Navrhnutých laureátov poslanci doplnili o dvoch občanov na ocenenie za odvahu

Jozef Kožej in memoriam a Pavol Kožej.

**Hlasovanie č.6**

**K bodu č. 8:**

Starosta predložil poslancom žiadosť KSK o schválenie zmien a doplnkov ÚP obce Šemša na parcele 9/1. Táto informácia zaznela už na OZ 09.12.2016, kedy ju poslanci vzali na vedomie. Starosta podotkol, že je potrebné vydať určité stanovisko ako aj podmienky za predpokladu, že OZ schváli tieto zmeny a doplnky v ÚP. Starosta aj poslanci vyjadrili kladné stanovisko v tom prípade, že úhradu za obstaranie zmien a doplnkov bude znášať KSK a nie obec. Starosta sa vyjadril, že táto zmena  ÚP obce bude pre obec prínosom, nakoľko to značnou mierou prispeje k rozvoju obce. V tejto súvislosti starosta informoval, že na predmetnej parcele bude uložené aj kanalizačné potrubie rozširovania obecnej kanalizácie, ktorá bude slúžiť aj pre predmetnú parcelu. V stanovisku k povoľovaní stavby, KSK však podmieňuje pred zahájením výstavby uzavrieť zmluvu o nájme na prístupovú cestu v šírke 5 m cez parcelu ako aj na rýhu v šírke 10 m. celková plocha činí 1820 m2. KSK vypracoval návrh nájomnej zmluvy, v ktorej je uvedená cena nájmu 1 €/ m2 /rok. Starosta s touto cenou nesúhlasí. Celková suma je v tomto prípade 1820 €/ m2 /rok . Požiadal o stanovisko obecného právnika a ten sa vyjadrí. Starosta navrhol uzavrieť nájomnú zmluvu až pred začatím stavebných prác, nakoľko teraz je nájomná zmluva nepotrebná.

**Hlasovanie č.7**

**K bodu č. 9:**

 V tomto bode rokovania starosta obce predložil poslancom informáciu o pozemku parcela registra „C“ č. 558 k.ú. Šemša o výmere 399 m2, ktorý bol ponúknutý na predaj obchodnou verejnou súťažou, ale neúspešne. Poslanci rozhodovali o tom, či sa pozemok ponúkne znova na predaj, alebo nie. Je potrebné vypracovať znalecký posudok, ktorý už stratil platnosť. Poslanci schválili zámer predaja pozemku obchodnou verejnou súťažou.

**Hlasovanie č.8**

**K bodu č. 10:**

Rôzne

A: Starosta prečítal poslancom žiadosť pána Marištiaka o sadenie vodomernej šachty na obecnom pozemku, kvôli nevhodnému terénu na vlastnom pozemku. Poslanci žiadosť schválili.

**Hlasovanie č.9**

B: Starosta informoval poslancov o zmene kronikára obce. Odvolal z funkcie kronikára p. Imricha Bučka na vlastnú žiadosť a menoval do funkcie kronikárka obce, pani Mgr. Máriu Novotnú. Poslanci informáciu vzali na vedomie.

**Hlasovanie č.10**

C: Starosta obce predložil poslancom informáciu o kolaudácii vodovodu. Informoval hlavne o tom, že úkony potrebné na napájanie sa na verejný vodovod sú zverejnené na webovej stránke obce ako aj na informačnej tabuli obce. Informáciu vzali poslanci na vedomie.

**Hlasovanie č.11**

D: Starosta informoval poslancov o návrhu kultúrnej komisie o poskytnutí zľavy, ktorá sa týka krátkodobého prenájmu kultúrneho domu Martinovi Kubovi, ktorý organizoval Fašiangový ples z dôvodov, že obec bola spoluorganizátorom tohto plesu a poskytnutá zľava je vkladom do spoločného projektu. Poslanci s poskytnutím zľavy súhlasili.

**Hlasovanie č.12**

E: V tomto bode rokovania predložil starosta poslancom ponuku kníh o Košiciach, ktoré budú pre obecnú knižnicu prínosom. Poslanci sa zhodli na tom, že podľa prieskumu je potrebné doplniť knižnicu aj o takéto tituly. Poslanci schválili nákup kníh do výšky 600 €.

**Hlasovanie č.13**

**K bodu 11:**

Po vyčerpaní programu starosta poďakoval prítomným za účasť a zasadnutie ukončil.

**Zapísala:** Mgr. Katarína Kvaková

...................................................... ....................................................

 prednosta OcÚ starosta obce

**Overovatelia:**

Martin Kövér ......................................

Martin Kuba .....................................

**Závery**

**zo zasadnutia Obecného zastupiteľstva v Šemši dňa 24.02.2017**

**1. Program riadneho zasadnutia**

**Uznesenie č. 1/2017**

Obecné zastupiteľstvo v Šemši:

**schvaľuje**

1.program zasadnutia.

|  |
| --- |
| **HLASOVANIE Č.1** |
| **Počet všetkých poslancov:** | 4 |
| **Počet prítomných poslancov:** | 4 |
| **Počet hlasujúcich poslancov:** | 4 |
| **ZA:** | 4 Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**2. Kontrola plnenia uznesení**

**Uznesenie č. 2/2017**

Obecné zastupiteľstvo v Šemši:

**berie na vedomie**

1.kontrolu plnenia uznesení.

|  |
| --- |
| **HLASOVANIE Č.2** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5 Ačai, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**3. Čerpanie rozpočtu za IV.Q.2016**

**Uznesenie č. 3/2017**

Obecné zastupiteľstvo v Šemši:

**berie na vedomie**

1.čerpanie rozpočtu za IV. Q. 2016

|  |
| --- |
| **HLASOVANIE Č.3** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 3 Ačai, Kuba, Lacko |
| **PROTI:** | 1 Demko |
| **ZDRŽAL SA:** | 1Kövér |

V Šemši 24.02.2017 Jozef Lukáč – starosta obce

**4. Dodatok č. 7 k Zmluve o zriadení spoločného stavebného úradu**

**Uznesenie č. 4/2017**

Obecné zastupiteľstvo v Šemši:

**schvaľuje**

1. dodatok č. 7 k Zmluve o zriadení spoločného stavebného úradu

|  |
| --- |
| **HLASOVANIE Č.4** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko, Kövér, Kuba |
| **PROTI:** | 0 |
| **ZDRŽAL SA:** | 1 Lacko |

V Šemši 24.02.2017 Jozef Lukáč – starosta obce

**5. Plán zasadnutí OZ na rok 2017 a plán práce na rok 2017**

**Uznesenie č. 5/2017**

Obecné zastupiteľstvo v Šemši:

**schvaľuje**

1. plán zasadnutí Obecného zastupiteľstva v Šemši nasledovne: 24.02.2017, 19.05.2017, 09.06.2017, 18.08.2017, 10.11.2017, 08.12.2017 a plán práce na rok 2017

|  |
| --- |
| **HLASOVANIE Č.5** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5 Ačai, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**6. Návrh laureátov na udelenie ceny obce**

**Uznesenie č. 6/2017**

Obecné zastupiteľstvo v Šemši:

**schvaľuje**

1. laureátov na udelenie ceny obce: Štefan Kudlík, Marián Palko in memoriam, Imrich Bučko, Mgr. Mária Novotná, Juraj Palko in memoriam, Július Sopko in Memoriam, prof. Doc. Ing. Pavel Lacko, MUDr. Karol Lukáč, Ing. Eugen Teigiszer in memoriam, Jozef Kožej in memoriam, Pavol Kožej.

|  |
| --- |
| **HLASOVANIE Č.6** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko, Kövér, Kuba |
| **PROTI:** | 0 |
| **ZDRŽAL SA:** | 1 Lacko |

V Šemši 24.02.2017 Jozef Lukáč – starosta obce

 **Pozastavený výkon uznesenia !!!**

**7. Žiadosť KSK o schválenie vypracovania zmien a doplnkov ÚP obce Šemša**

**Uznesenie č. 7/2017**

Obecné zastupiteľstvo v Šemši:

**schvaľuje**

1. žiadosť KSK o vypracovanie zmien a doplnkov ÚP obce Šemša za podmienky, že náklady spojené s obstaraním ÚP, uhradí KSK

|  |
| --- |
| **HLASOVANIE Č.7** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko, Kövér, Kuba |
| **PROTI:** | 1 Lacko |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**8. Predaj pozemku parcela registra „C“ č. 558 k.ú. Šemša o výmere 399 m2**

**Uznesenie č. 8/2017**

Obecné zastupiteľstvo v Šemši

**schvaľuje**

1. zámer predaja obecného majetku spôsobom obchodnej verejnej súťaže podľa § 9a ods. 1 písm. a)zákona č. 138/1991 Z.z., parcela registra „C“ č. 558 – záhrady o výmere 399 m2 v k.ú. Šemša, zapísaná na LV č. 607.

**žiada**

1. starostu obce, zabezpečiť znalecký posudok na ucedenú nehnuteľnosť

2. starostu obce, zabezpečiť vypracovanie podmienok OVS na predaj uvedenej nehnuteľnosti

|  |
| --- |
| **HLASOVANIE Č.8** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko ,Kuba, Lacko |
| **PROTI:** | 0 |
| **ZDRŽAL SA:** | 1 Kövér |

V Šemši 24.02.2017 Jozef Lukáč – starosta obce

**9. Rôzne**

**Žiadosť o osadenie vodomernej šachty na obecnom pozemku**

**Uznesenie č. 9/2017**

Obecné zastupiteľstvo v Šemši:

**schvaľuje**

1.osadenie vodomernej šachty pre pána Marištiaka podľa predloženého návrhu

|  |
| --- |
| **HLASOVANIE Č.9** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5 Ačai, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**Zmena kronikára obce, odvolanie súčasného a menovanie nového kronikára**

**Uznesenie č. 10/2017**

Obecné zastupiteľstvo v Šemši:

**berie na vedomie**

1.odvolanie Imricha Bučka z funkcie kronikára

2. menovanie Mgr. Mária Novotnej do funkcie kronikára obce od 1.3.2017

|  |
| --- |
| **HLASOVANIE Č.10** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5 Ačai, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce

**Informácia o kolaudácii vodovodu**

**Uznesenie č. 11/2017**

Obecné zastupiteľstvo v Šemši:

**berie na vedomie**

1. informáciu o kolaudácii vodovodu a o podmienkach napojenia na verejný vodovod

|  |
| --- |
| **HLASOVANIE Č.11** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko, Kövér, Kuba |
| **PROTI:** | 0 |
| **ZDRŽAL SA:** | 1 Lacko |

V Šemši 24.02.2017 Jozef Lukáč – starosta obce

**Poskytnutie zľavy na zmluvu o krátkodobom prenájme – Martin Kuba**

**Uznesenie č. 12/2017**

Obecné zastupiteľstvo v Šemši:

**schvaľuje**

1.100 $\%$ zľavu z ceny prenájmu pre Martina Kubu – akcia Fašiangový ples

|  |
| --- |
| **HLASOVANIE Č.12** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 4 Ačai, Demko, Kövér, Lacko |
| **PROTI:** | 0 |
| **ZDRŽAL SA:** | 1 Kuba |

V Šemši 24.02.2017 Jozef Lukáč – starosta obce

**Nákup kníh pre Obecnú knižnicu Šemša – podľa priloženého zoznamu**

**Uznesenie č. 13/2017**

Obecné zastupiteľstvo v Šemši:

**schvaľuje**

1.nákup kníh pre Obecnú knižnicu Šemša – podľa priloženého zoznamu do výšky 600 €.

|  |
| --- |
| **HLASOVANIE Č.13** |
| **Počet všetkých poslancov:** | 5 |
| **Počet prítomných poslancov:** | 5 |
| **Počet hlasujúcich poslancov:** | 5 |
| **ZA:** | 5 Ačai, Demko, Kövér, Kuba, Lacko |
| **PROTI:** | 0 |
| **ZDRŽAL SA:** | 0 |

V Šemši 24.02.2017 Jozef Lukáč – starosta obce